wickkiey/tamil-wikipedia-chunked huggingface dataset:
# ஜெயமோகன்

## எழுத்துலக அறிமுகம்

அம்மா விசாலாட்சி அவர்களுக்கு தன்னை எழுத்தாளன் ஆக்கிப்பார்க்க வேண்டும் என்ற ஆசை இருந்தது என்கிறார் ஜெயமோகன், இலக்கிய வாசகியான அவர் மூலம் வாசிப்பு ஆர்வம் வந்தது, 12 வயது முதலே ரத்னபாலா போன்ற பத்திரிக்கைகளில் எழுத துவங்கினார். இவருக்கு 1985ல் எழுத்தாளர் சுந்தர ராமசாமி அறிமுகமானார் அதன்மூலம் இவரை இலக்கியத்துக்குள் ஆற்றுப்படுத்தினார். அவரை எழுதலாம் என்று தூண்டி ஊக்கமூட்டினார். இவருடைய எழுத்துக்கள் அதிகமும் அவருக்கே திருப்பி அனுப்பப்பட்டன. தான் ஒரு மனநோயாளிக்குரிய தீவிரத்துடன் எழுதினேன் என்கிறார். ’கைதி’ என்ற கவிதை 1987ல் கட்டைக்காடு ராஜகோபாலன் நடத்திவந்த கொல்லிப்பாவை இதழில் வெளியாயிற்று. 1987 ல் கணையாழியில் *நதி* அசோகமித்திரனின் சிறு குறிப்புடன் வெளியாயிற்று. அது இவருடைய எழுத்துக்கு ஒரு தொடக்கம். தொடர்ந்து நிகழ் இதழில் *படுகை*, *போதி* முதலிய கதைகள் வந்து கவனிக்கப்பட்டன.  
1988ல் எழுதிய ரப்பர் என்னும் புதினத்தை 1990ல் அகிலன் நினைவுப்போட்டிக்காக சுருக்கி அனுப்பி, அதற்கான விருதைப் பெற்றார். தாகம் என்னும் தலைப்பில் தமிழ் புத்தகாலயம் இந்நூலை வெளியிட்டுள்ளது.  
1998 முதல் 2004 வரை "சொல்புதிது" என்ற சிற்றிதழை நண்பர்களுடன் இணைந்து நடத்தினார்.  
நாராயணகுருவின் மரபில் வந்த குரு நித்ய சைதன்ய யதியுடனான தொடர்பு மூலம் ஆன்மிகமான ஈடுபாடு அடைந்தார். மலையாளக் கவிஞர் ஆற்றூர் ரவிவர்மாவை தன் ஆசிரியராகவும் முன்னோடியாகவும் குறிப்பிடுகிறார்.  
ஜெயமோகன் மலையாளத்திலும் எழுதுகிறார். மாத்ருபூமி, பாஷாபோஷினி இதழ்களில் இவர் எழுதிய கட்டுரைகள் கரன்ட் புக்ஸ் பதிப்பாக *நெடும்பாதையோரம்* என்ற பேரில் வெளியாகியுள்ளன.  
தமிழில் நூறுநாற்காலிகள் என்ற பெயரில் எழுதிய கதையின் மொழிபெயர்ப்பு நூறு சிம்ஹாசனங்கள் என்ற பெயரில் மலையாளத்தில் வெளிவந்துள்ளது
# ஜெயமோகன்

## அமைப்புகள்

ஜெயமோகனின் வாசகர்கள் இணைந்து விஷ்ணுபுரம் இலக்கிய வட்டம் என்னும் இலக்கிய அமைப்பை உருவாக்கியிருக்கிறார்கள். அவரது புகழ்மிக்க நாவலான விஷ்ணுபுரம் பெயரால் விருது வழங்குகின்றனர். விருதுவிழா இலக்கியக்கூடலாக கோவையில் நிகழ்கிறது. விஷ்ணுபுரம் விருது தமிழின் முக்கியமான விருதாகக் கருதப்படுகிறது.  
- 2010 முதல் ஆண்டுதோறும் சிறந்த மூத்த எழுத்தாளர்களுக்கு விஷ்ணுபுரம் விருது வழங்கிச் சிறப்பிக்கிறது இவ்வமைப்பு.
- இளம் கவிஞர்களுக்கு இவ்வமைப்பால் விஷ்ணுபுரம் - குமரகுருபரன் விருது வழங்கப்படுகிறது.
- 2022 முதல் இலக்கியம், தமிழாய்வு, பண்பாட்டாய்வு களங்களில் செயல்படும் ஐம்பது வயதுக்கு உட்பட்டவர்களுக்கு தமிழ் விக்கி தூரன் விருது வழங்கப்படுகிறது.  
குருநித்யா ஆய்வரங்கம் என்னும் அமைப்பின் சார்பில் ஆண்டுதோறும் இலக்கியச் சந்திப்புகளை ஊட்டியில் நிகழ்த்திவருகிறார்கள் ஜெயமோகனின் வாசகர்கள்.  
ஜெயமோகன் எழுதிய மகாபாரத மறுஆக்க நாவல் வரிசையான வெண்முரசின் நுட்பங்களை மாதம்தோறும் விவாதிக்கும் வாசகர் அமைப்புகள் சென்னை, பாண்டிச்சேரி, காரைக்குடி ஆகிய நகரங்களில் செயல்பட்டு வருகின்றன.
# ஜெயமோகன்

## தமிழ் விக்கி

தமிழ் விக்கிப்பீடியாவில் எவர் வேண்டுமானாலும் எழுதலாம் திருத்தலாம் என்றிருப்பதால் அதில் தவறாக தகவல்கள் உள்ளது எனவே எழுதப்படும் தகவல்களின் நம்பகத்தன்மையை உறுதிப்படுத்த அதிகாரப்பூர்வ ஆசிரியர்களைக் கொண்ட தமிழ் விக்கி எனும் இணையக் கலைக்களஞ்சியத்தினை 7 மே 2022 ல் தொடங்கினார்.
# ஜெயமோகன்

## திரைப்படங்கள்

திரைப்படத்துறையிலும் பணியாற்றி வருகிறார். தமிழ் மற்றும் மலையாளத் திரைப்படங்களுக்கு திரைக்கதை எழுதியுள்ளார். 2006இல் வெளிவந்த கஸ்தூரி மான் இவர் திரைக்கதை எழுதிய முதல் படம்.  
- கஸ்தூரி மான் (தமிழ்) 2006
- நான் கடவுள் (தமிழ்) 2008
- அங்காடித் தெரு (தமிழ்) 2010
- நீர்ப்பறவை (தமிழ்) 2012
- ஒழிமுறி (மலையாளம்) 2012
- கடல் (தமிழ்) 2013
- 6 மெழுகுவத்திகள் தமிழ் 2013
- காஞ்சி (மலையாளம்) 2013
- காவியத் தலைவன் (தமிழ்) 2014
- நாக்குபெண்டா நாக்கு டாக்கு (மலையாளம்) 2014
- ஒன் பை டூ (மலையாளம்) 2014
- பாபநாசம் (தமிழ்) 2015
- சர்கார் (தமிழ்) 2018
- 2.0 (தமிழ்)
- இந்தியன் 2 (தயாரிப்பில்)
- பொன்னியின் செல்வன்
- வெந்து தணிந்தது காடு (தமிழ்)
- நதிகளில் நீராடும் சூரியன் (தமிழ்)
- சிவரஞ்சனியும் இன்னும் சில பெண்களும் (ஓர் அத்தியாயம் 'தேவகிச் சித்தியின் டைரி' சிறுகதையைத் தழுவி எடுக்கப்பட்டது.)
- இடிமுழக்கம் (தமிழ்)
# ஜெயமோகன்

## விருதுகள்

- 1990 ஆண்டு அகிலன் நினைவுப்போட்டிப் பரிசைப் பெற்றார்.
- 1992 ஆம் ஆண்டிற்கான கதா விருதைப் பெற்றார்.
- 1994 ஆம் ஆண்டிற்கான சம்ஸ்கிருதி சம்மான் தேசியவிருது பெற்றுள்ளார்.
- 2008 ஆம் ஆண்டு பாவலர் விருது பெற்றார்
- 2010 ஆம் ஆண்டு முதல் இவரது படைப்பான விஷ்ணுபுரம் பெயரால் விஷ்ணுபுரம் இலக்கிய வட்டம் விருது ஒன்றை அளிக்கிறது.
- 2011 ஆம் ஆண்டு அறம் சிறுகதைத் தொகுதிக்காக முகம் விருது பெற்றார்
- 2012 சிறந்ததிரைக்கதைக்கான கேரளா பிலிம் கிரிட்டிக்ஸ் விருது ஒழிமுறி
- 2012- சிறந்த திரைக்கதைக்கான டீ ஏ ஷாஹித் விருது ஒழிமுறி
- 2014- கனடா தமிழ் இலக்கியத் தோட்டம் வழங்கிய இயல் விருது
# ஜெயமோகன்

## புதினங்கள்

- *ரப்பர்*
- *விஷ்ணுபுரம்* (கவிதா பதிப்பகம்)
- *பின் தொடரும் நிழலின் குரல்* (தமிழினி பதிப்பகம்)
- *பனிமனிதன்* - சிறுவர் புதினம்
- *கன்னியாகுமரி*
- கொற்றவை (புதினம் - புதுக்காப்பியம்) (தமிழினி பதிப்பகம்)
- *காடு*
- ''ஏழாம் உலகம்
- *அனல்காற்று*
- ''இரவு
- ''உலோகம்
- கன்னிநிலம்
- வெள்ளையானை
- அந்த முகில் இந்த முகில்
- கதாநாயகி
- குமரித்துறைவி
- உடையாள் - சிறுவர் புதினம்
- வெள்ளி நிலம் - சிறுவர் புதினம்
- நான்காவது கொலை
- *வெண்முரசு* - மகாபாரதத்தின் தமிழ் நாவல் வடிவம்
- முதற்கனல் - வெண்முரசு நாவல் வரிசை, முதல் புதினம்.
- மழைப்பாடல் - வெண்முரசு நாவல் வரிசை, இரண்டாம் புதினம்.
- வண்ணக்கடல் - வெண்முரசு நாவல் வரிசை, மூன்றாம் புதினம்.
- நீலம் - வெண்முரசு நாவல் வரிசை. நான்காம் புதினம்.
- பிரயாகை - வெண்முரசு நாவல் வரிசை. ஐந்தாம் புதினம்.
- வெண்முகில் நகரம் - வெண்முரசு நாவல் வரிசை, ஆறாம் புதினம்.
- இந்திரநீலம் - வெண்முரசு நாவல் வரிசை, ஏழாம் புதினம்.
- காண்டீபம் - வெண்முரசு நாவல் வரிசை, எட்டாம் புதினம்.
- வெய்யோன் - வெண்முரசு நாவல் வரிசை, ஒன்பதாம் புதினம்.
- பன்னிரு படைக்களம் - வெண்முரசு நாவல் வரிசை, பத்தாம் புதினம்.
- சொல்வளர்காடு - வெண்முரசு நாவல் வரிசை, பதினொன்றாம் புதினம்.
- கிராதம் - வெண்முரசு நாவல் வரிசை, பன்னிரண்டாம் புதினம்.
- மாமலர் - வெண்முரசு நாவல் வரிசை, பதின்மூன்றாம் புதினம்.
- நீர்க்கோலம் - வெண்முரசு நாவல் வரிசை, பதினாங்காம் புதினம்.
- எழுதழல் - வெண்முரசு நாவல் வரிசை, பதினைந்தாம் புதினம்.
- குருதிச்சாரல் - வெண்முரசு நாவல் வரிசை, பதினாறாம் புதினம்.
- இமைக்கணம் - வெண்முரசு நாவல் வரிசை, பதினேழாம் புதினம்.
- செந்நா வேங்கை - வெண்முரசு நாவல் வரிசை, பதினெட்டாம் புதினம்.
- திசைதேர் வெள்ளம் - வெண்முரசு நாவல் வரிசை, பத்தொன்பதாம் புதினம்.
- கார்கடல் - வெண்முரசு நாவல் வரிசை, இருபதாம் புதினம்.
- இருட்கனி - வெண்முரசு நாவல் வரிசை, இருபத்தொன்றாம் புதினம்.
- தீயின் எடை - வெண்முரசு நாவல் வரிசை, இருபத்து இரண்டாம் புதினம்.
- நீர்க்கோலம் - வெண்முரசு நாவல் வரிசை, இருபத்து மூன்றாம் புதினம்.
- களிற்றியானைநிரை - வெண்முரசு நாவல் வரிசை, இருபத்து நான்காம் புதினம்.
- கல்பொருசிறுநுரை - வெண்முரசு நாவல் வரிசை, இருபத்து ஐந்தாம் புதினம்.
- முதலாவிண் - வெண்முரசு நாவல் வரிசை, இருபத்து ஆறாம் புதினம்.
# ஜெயமோகன்

## சிறுகதை நூல்கள்

- *மண்* (கவிதா பதிப்பகம்)
- *ஆயிரங்கால் மண்டபம்* (கவிதா பதிப்பகம்)
- *திசைகளின் நடுவே* (கவிதா பதிப்பகம்)
- *கூந்தல்* (கவிதா பதிப்பகம்)
- *ஜெயமோகன் சிறுகதைகள்* (கிழக்கு பதிப்பகம்)
- *ஜெயமோகன் குறுநாவல்கள்* (கிழக்கு பதிப்பகம்)
- * பேய்க்கதைகளும் தேவதைக் கதைகளும்(நிழல்வெளிக்கதைகள்)* (நவீனத் திகில்கதைகள்) (கிழக்கு பதிப்பகம்)
- *ஊமைச்செந்நாய்* (உயிர்மை பதிப்பகம்)
- *அறம்* [சிறுகதைகள்] (வம்சி பதிப்பகம்)
- *வெண்கடல்* [வம்சி பதிப்பகம்]
- *ஈராறுகால்கொண்டெழும்புரவி* [சொல்புதிது பதிப்பகம்]
- *பிரதமன்*
- *பத்து லட்சம் காலடிகள்*
- *குகை*
- *ஆயிரம் ஊற்றுகள்*
- *மலை பூத்தபோது*
- *தேவி*
- *எழுகதிர்*
- *ஐந்து நெருப்புகள்*
- *முதுநாவல்*
- *தங்கப்புத்தகம்*
- *ஆனையில்லா!*
- *பொலிவதும் கலைவதும்*
- *வான் நெசவு*
- *இரு கலைஞர்கள்*
- *விசும்பு* (அறிவியல் சிறுகதைகள்) (கிழக்கு பதிப்பகம்)
- *துளிக் கனவு*
- *துணைவன்*
- *மலர்த்துளி*
- *படையல்*
# ஜெயமோகன்

## சிறுகதை நூல்கள்

### நாடகம்

- வடக்குமுகம் (நாடகங்களின் தொகுப்பு)
# ஜெயமோகன்

## கட்டுரை நூல்கள்

### இலக்கியத் திறனாய்வு

1. *இலக்கிய முன்னோடிகள்* (ஏழு இலக்கிய விமரிசன நூல்கள்) [தமிழினி],
1. முதற்சுவடு
1. கனவுகள் இலட்சியங்கள்
1. சென்றதும் நின்றதும்
1. மண்ணும் மரபும்
1. அமர்தல் அலைதல்
1. நவீனத்துவத்தின் முகங்கள்
1. கரிப்பும் சிரிப்பும்
1. உள்ளுணர்வின் தடத்தில்... (கவிதை விமரிசனம்) [தமிழினி],
1. நாவல் (விமரிசனம்) [நற்றிணை]
1. நவீனத்துவத்திற்குப் பின் தமிழ் கவிதை -தேவதேவனை முன்வைத்து [தமிழினி]
1. ஆழ்நதியைத்தேடி (இலக்கிய விவாதம்)
1. நவீனத் தமிழிலக்கிய அறிமுகம் [நற்றிணை]
1. இலக்கிய உரையாடல்கள் (நேர்காணல்கள்) [எனி இண்டியன்]
1. ஈழ இலக்கியம் ஒரு விமரிசனப்பார்வை, [எனி இண்டியன்]
1. புதிய காலம் -இலக்கிய விமரிசனம், [உயிர்மை]
1. மேற்குச் சாளரம் மேலை இலக்கிய அறிமுகம், [உயிர்மை]
1. எழுதும் கலை - இலக்கிய எழுத்துக்கு அறிமுகம் [தமிழினி],
1. கண்ணீரைப் பின் தொடர்தல்-இருபத்திரண்டு இந்திய நாவல்கள் குறித்த அறிமுகம். [உயிர்மை]
1. இலக்கிய முன்னோடிகள் [நற்றினை பதிப்பகம்]
1. நத்தையின் பாதை
1. இலக்கியத்தின் நுழைவாயிலில்
1. வாசிப்பின் வழிகள்
1. வணிக இலக்கியம்
# ஜெயமோகன்

## கட்டுரை நூல்கள்

### பழந்தமிழ் இலக்கியம்

- சங்க சித்திரங்கள் (பண்டை இலக்கியம்)
# ஜெயமோகன்

## கட்டுரை நூல்கள்

### அனுபவம்

- வாழ்விலே ஒருமுறை (அனுபவக் கட்டுரைகள்) [உயிர்மை பதிப்பகம்]
- இன்றுபெற்றவை (நாட்குறிப்புகள்)[உயிர்மை பதிப்பகம்]
- நிகழ்தல் (அனுபவக்குறிப்புகள்)[உயிர்மை பதிப்பகம்]
- நாளும்பொழுதும் அனுபவக்குறிப்புகள் [நற்றிணைபதிப்பகம்]
- முகங்களின் தேசம் (பயணக்கட்டுரை)[சூரியன் பதிப்பகம்]
- புறப்பாடு
- ஜெ சைதன்யாவின் சிந்தனை மரபு [தன்னறம் பதிப்பகம்]
- துளிக்கனவு (அனுபவக் கதைகள்) [நற்றிணை பதிப்பகம்]
# ஜெயமோகன்

## கட்டுரை நூல்கள்

### பயண இலக்கியம்

- புல்வெளிதேசம் (பயணக்கட்டுரை)[உயிர்மை பதிப்பகம்]
- குகைகளின் வழியே
- இந்தியப் பயணம்
- அருகர்களின் பாதை
- ஜப்பான் ஒரு கீற்றோவியம்
- நூறு நிலங்களின் மலை
# ஜெயமோகன்

## கட்டுரை நூல்கள்

### தத்துவமும் ஆன்மீகமும்

- சிலுவையின் பெயரால் (ஆன்மீகம்) [உயிர்மை]
- இந்தியஞானம் (ஆன்மீகம்) [தமிழினி]
- இந்துஞான மரபில் ஆறுதரிசனங்கள் (தத்துவம்) [கிழக்கு]
- இந்துமதம் சில விவாதங்கள் [சொல்புதிது]
- இந்து மெய்மை
- ஆலயம் எவருடையது?
# ஜெயமோகன்

## கட்டுரை நூல்கள்

### பண்பாடு

- எதிர்முகம் (இணையவிவாதங்கள்) தமிழினி பதிப்பகம்
- பண்படுதல் (பண்பாட்டுக்கட்டுரைகள்) உயிர்மைபதிப்பகம்
- தன்னுரைகள் (மேடை உரைகள்) உயிர்மைப்பதிப்பகம்
- எழுதியனைக் கண்டுபிடித்தல் [இலக்கிய உரையாடல்கள்] கயல்கவின் பதிப்பகம்
- பொன்னிறப்பாதை [சொல்புதிது பதிப்பகம்]
- விதிசமைப்பவர்கள் [கயல்கவின் பதிப்பகம்]
- ஆகவே கொலைபுரிக [கயல்கவின் பதிப்பகம்]
- சொல்முகம்
- தனிக்குரல்
- தன்மீட்சி [தன்னறம் நூல்வெளி]
- அபிப்பிராய சிந்தாமணி (நகைச்சுவை கட்டுரைகள்)
- சாதி: ஓர் உரையாடல்
- ஒருபாலுறவு
- எழுதுக! [தன்னறம் நூல்வெளி]
- தன்னைக் கடத்தல் [தன்னறம் நூல்வெளி]
- சொல்லிமுடியாதவை [நற்றிணை பதிப்பகம்]
- தெய்வங்கள் பேய்கள் தேவர்கள்
- ஒளிரும் பாதை
# ஜெயமோகன்

## கட்டுரை நூல்கள்

### அரசியல்

- சாட்சிமொழி (உயிர்மை பதிப்பகம்)
- இன்றைய காந்தி (காந்திய விவாதங்கள்) (தமிழினி பதிப்பகம்)
- அண்ணா ஹசாரே -ஊழலுக்கு எதிரான போராட்டம் (கிழக்கு பதிப்பகம்)
- உரையாடும் காந்தி [தன்னறம் நூல்வெளி]
- ஜனநாயகச் சோதனைச்சாலையில்
- வலசைப்பறவை
# ஜெயமோகன்

## கட்டுரை நூல்கள்

### வாழ்க்கை வரலாறு

- முன்சுவடுகள் (உயிர்மை பதிப்பகம்)
- கமண்டலநதி நாஞ்சில் நாடன் (தமிழினி பதிப்பகம்)
- கடைத்தெருவின் கலைஞன் ஆ. மாதவன் (தமிழினி பதிப்பகம்)
- நினைவின் நதியில் (சுந்தர ராமசாமி பற்றி) (உயிர்மை பதிப்பகம்)
- பூக்கும் கருவேலம் [பூமணியின் படைப்புலகம்] தமிழினி பதிப்பகம்
- லோகி [ஏ கே லோகிததாஸ் நினைவு [உயிர்மை பதிப்பகம்]
- இவர்கள் இருந்தார்கள் [நற்றிணைப்பதிப்பகம்]
- ஒளியாலானது [தேவதேவன் படைப்புலகம்]
- தாடகை மலையடிவாரத்தில் ஒருவர்
- ஞானி
- எத்தனை காலடித்தடங்கள் [குமுதம் பதிப்பகம்]
# ஜெயமோகன்

## கட்டுரை நூல்கள்

### பொது

- நலம் (உடல்நலக்கட்டுரைகள்)
- பொன்னியின் செல்வன் விவாதங்கள்
# ஜெயமோகன்

## மொழியாக்கம்

- தற்கால மலையாளக் கவிதைகள் (மொழிபெயர்ப்பு)
- இன்றைய மலையாளக் கவிதைகள் (மொழிபெயர்ப்பு)
- சமீபத்திய மலையாளக் கவிதைகள் (மொழிபெயர்ப்பு)
- கொடுங்கோளூர் கண்ணகி (வரலாற்றுநூல்) (தமிழினி பதிப்பகம்)
- வேங்கைச் சவாரி (விவேக் ஷன்பேக் சிறுகதைகள்)
- இயற்கையை அறிதல் (எமர்சனின் கட்டுரைகள்) (தன்னறம் நூல்வெளி)
- அனுபவங்கள் அறிதல்கள் (நித்ய சைதன்ய யதியின் குறிப்புகள்) (தமிழினி பதிப்பகம்)
- பலியபாலின் பாடங்கள் (கே. சி. நாராயணன், மலையாளம்) (நிகழ் பதிப்பகம்)
- தொடுதிரை – கல்பற்றா நாராயணன் (மலையாளக் கவிதைகள்) (விஷ்ணுபுரம் பதிப்பகம்)
# ஜெயமோகன்

## மலையாள நூல்கள்

- நெடும்பாதையோரம்
- உறவிடங்கள்
- நூறு சிம்ஹாசனங்கள்
- மாயப்பொன்
# ஜெயமோகன்

## மலையாள நூல்கள்

### இணையத்தில் படிக்க

ஜெயமோகன் சிறுகதைகள்  
ஜெயமோகன் குறுநாவல்கள்  
வெண்முரசு மகாபாரதம் நாவல் முழுவதும்
# திருப்புகழ் (அருணகிரிநாதர்)

**திருப்புகழ்** (*Thiruppugazh*) என்பது முருகக் கடவுள் மீது அருணகிரிநாதர் இயற்றிய ஒரு பக்தி நூல். திருப்புகழில் 1307 இசைப்பாடல்கள் உள்ளன. இவற்றுள் 1088-இற்கும் மேற்பட்ட சந்த வேறுபாடுகள் உள்ளன என்று கணித்திருக்கிறார்கள். திருப்புகழைத் தேவாரம், திருவாசகம் போல் மந்திர நூலாகவும், நாள்தோறும் இறைவனைப் போற்றிப் புகழ்பாடும் நூலாகவும், முருகன் மீது பக்தி கொண்டோர் பின்பற்றும் நூலாகவும் கொள்கின்றனர். திருப்புகழில் மிகச் சிறந்த சொல்லாட்சி, இசை நுட்பங்கள், கவித்துவம், இலக்கிய நயங்கள், தாள நுட்பங்கள், சந்தபேதம், இனிய ஓசை போன்றவை அடங்கியுள்ளன. இஃது இசை நூல்களிலடங்காத தனித்தன்மை பெற்றது.
# திருப்புகழ் (அருணகிரிநாதர்)

## தொகுப்பும் பதிப்பும்

1800-களின் நடுவில் சென்னை மாகாணத்தில் பிறந்து மாவட்ட நீதிபதியாக இருந்தவர் வடக்குப்பட்டு சுப்பிரமணிய பிள்ளை. ஒரு சமயம் சிதம்பரத்துக்கு அவர் பயணித்துக் கொண்டிருந்தபோது, அருணகிரிநாதரின் திருப்புழைப் பயணிகள் பாடுவதைக் கேட்டு மயங்கினார்.  
குறவர்கள்மற்றும் மலைகள் பற்றிய குறிப்பும், தேனீக்கள் கருஞ்சிவப்பு நிற செக்காய் பூக்களிலிருந்து தேன் தயாரிக்கும் உருவமும் குறிஞ்சி நிலப்பரப்பின் சிறப்பியல்புகளாகும். மதச்சார்பற்ற கவிதைகளில், தேனீக்கள் பூக்களுக்குள் நுழைவது காதலர்களின் ரகசிய சங்கமத்தைக் குறிக்கிறது, மேலும் மலைகளின் பின்னணி இயற்கையின் மூல சக்திகளை நினைவூட்டுகிறது. இருப்பினும், அருணகிரிநாதர் இதைப் பயன்படுத்தி கடவுளுடனான ஆன்மாவின் சங்கமமாகும், மேலும் இந்த உருவகம் குறிப்பாக குறவர் தலைவரின் மகளான வள்ளியை முருகன் கவர்ந்த புராணத்தை நினைவூட்டுகிறது. மதச்சார்பற்ற உருவங்களை மத நோக்கங்களுக்காகப் பயன்படுத்துவது திருப்புகழின் சிறப்பியல்பு: இது மக்களை இன்ப இன்பங்களிலிருந்து கடவுளை மையமாகக் கொண்ட வாழ்க்கைக்கு திரும்ப அழைப்பது போல, சரீர அன்பைக் கொண்டாட முன்னர் பயன்படுத்தப்பட்ட மொழியை கடவுளைக் கொண்டாட மாற்றுகிறது. இதை வள்ளிமலை ஸ்ரீ சச்சிதானந்த சுவாமிகள் பிரபலப்படுத்தினார்.  
இது காரைக்குடி எஸ்.பி. மெய்யப்பன் அவர்களால் கர்நாடக இசையின் தாக்கமின்றி ஒரு எளிய பஜனை இசையில் இயற்றப்பட்டது.
# சுரதா

***சுரதா*** (*Suratha*; 23 நவம்பர் 1921 – 20 சூன் 2006) (இயற்பெயர்: இராசகோபாலன்) என்பவர் தமிழகக் கவிஞரும் எழுத்தாளரும் ஆவார். கவிஞர் பாரதிதாசனிடம் கொண்ட பற்றுதலால் பாரதிதாசனின் இயற்பெயராகிய சுப்புரத்னம் என்பதின் அடிப்படையில் தன் பெயரை **சுப்புரத்னதாசன்** என்று மாற்றிக்கொண்டார். தன் மாற்றுப்பெயரின் சுருக்கமாக *சுரதா* என்னும் பெயரில் பல மரபுக் கவிதைத் தொகுப்புகள் தந்தவர். செய்யுள் மரபு மாறாமல் எழுதிவந்த இவர் உவமைகள் தருவதில் தனிப்புகழ் ஈட்டியவர். இதனால் இவரை **உவமைக் கவிஞர்** என்று சிறப்பித்துக் கூறுவர்.
# சுரதா

## வாழ்க்கைக் குறிப்பு

சுரதாவின் இயற்பெயர் இராசகோபாலன். தஞ்சை மாவட்டம் பழையனூர் (சிக்கல்) என்னும் ஊரில் பிறந்தவர். பெற்றோர் திருவேங்கடம்-செண்பகம் அம்மையார் ஆவர். பள்ளி இறுதி வகுப்புவரை பயின்றார். சீர்காழி அருணாசல தேசிகர் என்பவரிடம் தமிழ் இலக்கணங்களைக் கற்றார்.
# சுரதா

## பாரதிதாசனுடன் தொடர்பு

1941 சனவரி 14 இல் பாவேந்தர் பாரதிதாசனை முதன்முதல் கண்டு பழகிய சுரதா அவருடன் சிலகாலம் தங்கியிருந்து அவரது கவிதைப் பணிக்குத் துணை நின்றுள்ளார். பாவேந்தர் பாடல்களைப் படியெடுத்தல், அச்சுப் பணிகளைக் கவனித்தல், பாவேந்தரின் நூல் வெளியீட்டிற்குத் துணை நிற்றல் எனப் பல நிலைகளில் பாவேந்தருடன் சுரதாவுக்குத் தொடர்பு இருந்துள்ளது.
# சுரதா

## கவிதை இயற்றல்

சுரதாவின் *சொல்லடா* என்னும் தலைப்பில் அமைந்த கவிதையைப் புதுக்கோட்டையிலிருந்து வெளிவந்த பொன்னி என்னும் இதழ் 1947 ஏப்ரல் திங்கள் இதழில் வெளியிட்டு இவரைப் பாரதிதாசன் பரம்பரைக் கவிஞராக அறிமுகம் செய்தது.  
பாவேந்தரின் புரட்சிக்கவி நாடகம் தந்தை பெரியார், கலைவாணர் முன்னிலையில் நடைபெற்ற பொழுது அந்த நாடகத்தில் அமைச்சர் வேடத்தில் நடித்த பெருமைக்கு உரியவர் சுரதா. அரசவைக் கவிஞராக நாமக்கல் கவிஞர் வெ. இராமலிங்கம் பிள்ளை இருந்தபொழுது அவரின் உதவியாளராக இருந்தார்.  
நாராயணன் என்பவரை ஆசிரியராகக் கொண்டு புதுக்கோட்டையிலிருந்து வெளிவந்த *தலைவன்* இதழின் துணை ஆசிரியராகப் பணியாற்றினார். அக்காலத்தில் பல சிறுகதைகளை எழுதினார். கவிஞர் திருலோகசீதாராமின் *சிவாஜி* இதழில் தொடக்க காலத்தில் சுரதாவின் கவிதைகள் வெளி வந்துள்ளன. திருச்சிராப்பள்ளி வானொலியில் சுரதாவின் பல கவிதைகள் ஒலிபரப்பாகியுள்ளன.  
”***இரட்டைக்கிளவி போல் இணைந்தே வாழுங்கள் பிரிந்தால் பொருளில்லை***” என்ற இவரது வரிகள் மிகவும் புகழ்பெற்றது.
# சுரதா

## திரைப்படத் துறையில்

சுரதாவின் கலையுணர்வினைக் கண்ட கு.ச.கிருட்டிணமூர்த்தி என்பவர் இவரைத் திரையுலகத்திற்கு அறிமுகப்படுத்தினார். 1944 ஆம் ஆண்டு மங்கையர்க்கரசி என்னும் திரைப்படத்திற்கு முதன்முதல் உரையாடல் எழுதினார். மிகக் குறைந்த அளவுக்கான பாடல்களையே அவர் எழுதியுள்ளார். சீர்காழி கோவிந்தராஜனின் குரலில் அவரது இரண்டு பாடல்கள், 'அமுதும் தேனும் எதற்கு, நீ அருகினில் இருக்கையிலே எனக்கு', மற்றும் 'ஆடி அடங்கும் வாழ்க்கையடா, ஆறடி நிலமே சொந்தமடா' ஆகியவை. 100 இற்கும் மேற்பட்ட திரைப்படப் பாடல்களை எழுதியுள்ளார்.
# சுரதா

## எழுத்துப்பணி

சுரதாவின் முதல் நூல் சாவின் முத்தம். இதனை வி.ஆர்.எம்.செட்டியார் என்பவர் 1946 மார்ச்சு மாதம் வெளியிட்டார். 1956 இல் பட்டத்தரசி என்ற சிறு காவிய நூலை வெளியிட்டார். 1954 இல் கலைஞர் கருணாநிதியின் முரசொலி இதழில் தொடர்ந்து கவிதைகள் எழுதி வந்தார்.  
1955 இல் காவியம் என்ற வார இதழைத் தொடங்கினார். இவ்விதழைத் தொடர்ந்து இலக்கியம் (1958), ஊர்வலம் (1963), விண்மீன் (1964), சுரதா (1988) எனக் கவிதை வளர்ச்சிக்குப் பல இதழ்களை வெளியிட்டார்.  
1971 ஆம் ஆண்டு ஆனந்தவிகடன் இதழில் சுரதா திரைப்பட நடிகைகளின் அகவாழ்க்கையைப் பற்றி எழுதிய கவிதைகள் பெரும் வரவேற்பைப் பெற்றன. பின்னாளில் இக்கவிதைகள் தொகுக்கப்பட்டு *சுவரும் சுண்ணாம்பும்* என்னும் பெயரில் நூல் வடிவம் பெற்றுள்ளது (1974).  
பாரதிதாசனின் தலை மாணாக்கராகக் கருதத் தகும் கவிஞர் சுரதா, பல நூல்களாக இருந்த பாவேந்தர் கவிதைகளை ஒரே தொகுப்பாக வெளியிடும் முயற்சியில் ஈடுபட்டுத் திருவாசகன், கல்லாடன் பெயரில் அந்த நூல் வெளிவரக் காரணமானார். உலகின் அரிய செய்திகளைப் பட்டியலிட்டுக் காட்டும் சுரதா இல்லத்தில் அரிய நூல்கள் கொண்ட நூலகத்தை உருவாக்கினார்.  
தமிழ், கவிதை, புகழ் ஆகியவற்றில் ஈடுபாடு கொண்ட புரவலர்கள், ஆர்வலர்கள் ஆகியோரை இணைத்துச் சில வினோதக் கவியரங்கங்களை நடத்துபவராக இருந்தார் சுரதா. படகுக் கவியரங்கம், கப்பல் கவியரங்கம், விமானக் கவியரங்கம் முதலியவை அவை. கவியரங்குகளைக் கொண்டாட்ட நிகழ்வாக மாற்றியதில் அவருக்கு மிகுந்த பங்குண்டு.  
பாவேந்தர் தலைமையில் இயங்கிய தமிழ்க்கவிஞர் பெருமன்றத்திற்கு 1966 இல் தலைவராகத் தேர்ந்தெடுக்கப்பெற்றார்.
# சுரதா

## பெற்ற சிறப்புகள்

- 1969 இல் தேன்மழை என்ற சுரதாவின் கவிதை நூலுக்குத் தமிழக அரசின் பரிசு கிடைத்தது.
- 1972 இல் தமிழக அரசு சுரதாவுக்குக் கலைமாமணி என்னும் விருது வழங்கிச் சிறப்பித்தது.
- 1978 இல் ம.கோ.இரா. தலைமையில் அமைந்த அரசு பாவேந்தர் பாரதிதாசன் விருது வழங்கிச் சிறப்பித்தது.
- தமிழக அரசு சுரதாவின் நூல்களை நாட்டுடைமையாக்கி அவர் குடும்பத்திற்குப் பத்து இலட்சம் உரூவா பரிவுத்தொகை வழங்கியுள்ளது(2007).
- 1982 இல் சுரதாவின் மணிவிழாவையொட்டி நாவலர் நெடுஞ்செழியன் தலைமையில் நடந்த விழாவில் ரூபா அறுபதாயிரம் பரிசாகத் தரப்பெற்றது.
- 1982 இல் சுரதாவின் கவிதைப் பணிகளைப் பாராட்டிக் குன்றக்குடி அடிகளார் தலைமையில் நடந்த விழாவில் கவியரசர் பட்டம் வழங்கப்பட்டது.
- 1987 இல் மலேசியாவில் நடந்த உலகத்தமிழ் மாநாட்டிற்குச் சிறப்பு அழைப்பாளராக அழைக்கப்பெற்றார்.
- 1990 இல் கலைஞர் அரசு பாரதிதாசன் விருதினைச் சுரதாவுக்கு வழங்கியது.
- 1990 இல் கேரளாவில் மகாகவி குமரன் ஆசான் விருது சுரதாவுக்குக் கிடைத்தது.
- சுரதாவின் தேன்மழை நூலுக்குத் தஞ்சாவூர் தமிழ்ப் பல்கலைக்கழகத்தின் ரூபா ஒரு இலட்சம் இராசராசன் விருது வழங்கப்பட்டுள்ளது.
- 29.09.2008 இல் சென்னையில் சுரதாவுக்கு நினைவுச் சிலை நிறுவப்பட்டு கலைஞர் கருணாநிதி அவர்களால் திறந்து வைக்கப் பெற்றுள்ளது. விடுதலைச் சிறுத்தைகள் கட்சியின் சார்பில் இச்சிலை அமைக்கப்பட்டது.
# சுரதா

## மறைவு

இவர் தன்னுடைய 84ம் வயதில் 2006 சூன் 20 செவ்வாய்க்கிழமை அன்று, சென்னையில் உடல் நலக்குறைவால் காலமானார்.
# சுரதா

## குடும்ப உறுப்பினர்கள்

சுரதாவுக்குச் சுலோசனா என்ற மனைவியும், கல்லாடன் என்ற மகனும் உள்ளனர். இவரின் மருமகள் பெயர் ராஜேஸ்வரி கல்லாடன். பேரன்கள் இளங்கோவன் மற்றும் இளஞ்செழியன் என இருவர். கொள்ளு பேரன் சுகிர்தன்.
# சுரதா

## சுரதாவின் படைப்புகள்

1. தேன்மழை (கவிதைத் தொகுப்பு, 1986)
1. துறைமுகம் (பாடல் தொகுப்பு, 1976)
1. சிரிப்பின் நிழல் (பாடல் தொகுப்பு)
1. சிக்கனம்
1. சுவரும் சுண்ணாம்பும் (பாடல் தொகுப்பு, 1974)
1. அமுதும் தேனும், 1983
1. பாரதிதாசன் பரம்பரை(தொ.ஆ), 1991
1. வினாக்களும் சுரதாவின் விடைகளும்
1. தொடாத வாலிபம்
1. எச்சில் இரவு
1. உதட்டில் உதடு
1. நெய்தல் நீர்
1. சாவின் முத்தம்
1. பாவேந்தரின் காளமேகம்
1. சிறந்த சொற்பொழிவுகள்
1. கலைஞரைப் பற்றி உவமைக் கவிஞர்
1. சுரதா கவிதைகள் (கையடக்கப் பதிப்பு)
1. தமிழ்ச் சொல்லாக்கம்
1. நெஞ்சில் நிறுத்துங்கள்
1. எப்போதும் இருப்பவர்கள்
1. சொன்னார்கள்
1. புகழ் மாலை
1. பட்டத்தரசி,(பாவியம்) 1957; முத்துநூலகம். 8 ஜி, பைகிராப்ட்ஸ் சாலை. சென்னை-5
1. மங்கையர்க்கரசி
1. வெட்ட வெளிச்சம்
1. வார்த்தை வாசல்
1. முன்னும் பின்னும்
1. முன்னுரை ஊர்வலம்; மணிவாசகர் பதிப்பகம்
# பாரதிதாசன்

**பாரதிதாசன்** (*Bharathidasan*, 29 ஏப்ரல் 1891 – 21 ஏப்ரல் 1964) பாண்டிச்சேரியில் பிறந்து, பெரும் புகழ்பெற்ற கவிஞர் ஆவார். இவருடைய இயற்பெயர் **கனகசுப்புரத்தினம்** ஆகும். தமிழாசிரியராகப் பணியாற்றினார். குயில் என்னும் ஒரு திங்களிதழை நடத்தி வந்தார். சுப்பிரமணிய பாரதியார் மீது கொண்ட பற்றுதலால், 'பாரதிதாசன்' என்கிற பெயரைச் சூட்டிக் கொண்டார். பாரதிதாசன், அவரது எழுச்சி மிக்க எழுத்துகளுக்காக, "புரட்சிக் கவிஞர்" என்றும் "பாவேந்தர்" என்றும் பரவலாக அழைக்கப்படுகிறார்.
# பாரதிதாசன்

## வாழ்க்கைக் குறிப்பு

பாரதிதாசன், ஏப்ரல் 29, 1891 ஆம் ஆண்டு புதுவையில், செங்குந்த கைக்கோளர் மரபில் பெரிய வணிகராயிருந்த கனகசபை, இலக்குமி அம்மாள் ஆகியோருக்கு மகனாகப் பிறந்தார். 1920-ஆம் ஆண்டில் பழநி அம்மையார் என்பவரை மணந்து கொண்டார்.  
பாரதிதாசன் சிறு வயதிலேயே பிரெஞ்சு மொழிப் பள்ளியில் பயின்றார். ஆயினும், தமிழ்ப் பள்ளியில் பயின்ற காலமே கூடுதலானது. தமது பதினாறாம் வயதிலேயே, கல்வே கல்லூரியில் தமிழ்ப் புலமைத் தேர்வு கருதிப் புகுந்தார். தமிழ் மொழிப் பற்றும் அறிவும் நிறைந்தவராதலின், இரண்டாண்டில், கல்லூரியிலேயே முதலாவதாகத் தேர்வுற்றார். பதினெட்டு வயதிலேயே அவரின் சிறப்புணர்ந்த அரசு, அவரை அரசினர் கல்லூரித் தமிழாசிரியராக நியமித்தது.  
புதுவையிலிருந்து வெளியான தமிழ் ஏடுகளில், "கண்டழுதுவோன்", "கிறுக்கன்", "கிண்டல்காரன்", "பாரதிதாசன்" எனப் பல புனைப் பெயர்களில் எழுதி வந்தார்.  
தந்தை பெரியாரின் தீவிரத் தொண்டராகவும் விளங்கினார் . மேலும் அவர் திராவிடர் இயக்கத்தில் மிகுந்த ஈடுபாடு கொண்டார் . அதன் காரணமாகக் கடவுள் மறுப்பு, சாதி மறுப்பு, மத எதிர்ப்பு போன்றவற்றினை தனது பாடல்கள் மூலம் பதிவு செய்தார். 1946, சூலை 29-இல் அறிஞர் அண்ணாவால், கவிஞர் "புரட்சிக்கவி" என்று பாராட்டப்பட்டு, ரூ.25,000 வழங்கப்பட்டுக் கௌரவிக்கப்பட்டார்.  
பிரபல எழுத்தாளரும், திரைப்படக் கதாசிரியரும், பெரும் கவிஞருமான பாரதிதாசன், அரசியலிலும் தன்னை ஈடுபடுத்திக் கொண்டார். புதுச்சேரி சட்டமன்ற உறுப்பினராக, 1954-ஆம் ஆண்டு தேர்ந்தெடுக்கப்பட்டார்.  
பாரதிதாசன் நகைச்சுவை உணர்வு நிரம்பியவர். கவிஞருடைய படைப்பான *பிசிராந்தையார்* என்ற நாடக நூலுக்கு, 1969-இல் சாகித்ய அகாடமியின் விருது கிடைத்தது. இவருடைய படைப்புகள் தமிழ்நாடு அரசினரால் 1990-இல் பொது உடைமையாக்கப்பட்டன.
# பாரதிதாசன்

## பாரதியார் மீது பற்று

பாரதிதாசன், அவரது மானசீக குருவாகப் சுப்ரமணிய பாரதியாரைக் கருதினார். சிறு வயதிலேயே சிறுசிறு பாடல்களை, அழகாகச் சுவையுடன் எழுதித் தமது தோழர்களுக்குப் பாடிக் காட்டுவார். நண்பர் ஒருவரின் திருமணத்தில், விருந்துக்குப் பின், சி. சுப்பிரமணிய பாரதியாரின் நாட்டுப் பாடலைப் பாடினார். பாரதியாரும் அவ்விருந்துக்கு வந்திருந்தார். ஆனால் பாரதிதாசனுக்கு அது தெரியாது. அப்பாடலே, அவரைப் பாரதியாருக்கு அறிமுகம் செய்து வைத்தது. ஆயினும் அதற்கு முன்பே அவர் பாரதியாரைச் சந்தித்திருப்பது பாரதியார் தாமே எழுதின தராசு என்ற தொடரில் பாரதிதாசனைப் பெயர் சுட்டாமலேயே ஒரு கைக்கோளச் சாதித் தமிழ்க் கவிராயர் தம்மிடம் வந்து எங்கெங்குக் காணினும் சக்தியடா- தம்பி ஏழு கடல் அவள் மேனியடா!" என்று ஒரு பாடலைப் பாடிக் காட்டியதாகக் கூறியிருப்பது இவரே அந்தக் கவிராயர் என்று உறுதிப்படுத்துகிறது.  
"தன் நண்பர்கள் முன்னால் பாடு" என்று பாரதி கூறப் பாரதிதாசன் "எங்கெங்கு காணினும் சக்தியடா" என்று ஆரம்பித்து, இரண்டு பாடல்களைப் பாடினார். இவரின் முதற் பாடல், பாரதியாராலேயே 'சிறீ சுப்பிரமணிய கவிதா மண்டலத்தைச் சார்ந்த கனக சுப்புரத்தினம் எழுதியது' என்றெழுதப்பட்டுச் 'சுதேசமித்திரன்' இதழுக்கு அனுப்பப்பட்டது.  
இவ்வாறு பாரதியிடமிருந்து பாராட்டுகள் பெற்றதோடு மட்டுமல்லாமல், அவரது நட்பும் கிடைத்தது அவருக்கு. அன்றுமுதல், அவர் தனது இயற் பெயரான கனகசுப்புரத்தினம் என்பதைப் ‘பாரதிதாசன்’ என்று மாற்றிக் கொண்டார்.
# பாரதிதாசன்

## பாரதிதாசன் எழுதிய புகழ் பெற்ற சில வரிகள்

- எங்கள் திருநாட்டில் எங்கள் நல்லாட்சியே..
- புதியதோர் உலகம் செய்வோம் கெட்ட
போரிடும் உலகத்தை வேரோடு சாய்ப்போம்..
- தமிழுக்கும் அமுதென்று பேர் - அந்தத் தமிழின்பத் தமிழெங்கள் உயிருக்கு நேர்..
- எங்கள் வாழ்வும் எங்கள் வளமும் மங்காத தமிழென்று சங்கே முழங்கு!..
# பாரதிதாசன்

## காலவரிசை

1891: புதுவையில், ஏப்ரல் மாதம் 29-ஆம் தேதி, 1891-ஆம் ஆண்டில் கனகசபை மற்றும் இலக்குமி அம்மாள் தம்பதியருக்கு, மகனாகப் பிறந்தார்.  
1919: காரைக்காலைச் சேர்ந்த அரசினர் கல்லூரித் தமிழாசிரியாராகப் பதவியேற்றார்.  
1920: பழநி அம்மையார் என்பவரைத் திருமணம் செய்து கொண்டார்.  
1954: புதுச்சேரி சட்டமன்ற உறுப்பினராகத் தேர்ந்தெடுக்கப்பட்டார்.  
1960: சட்டமன்ற தேர்தலில் தோல்வியைத் தழுவினார்.  
1964: ஏப்ரல் மாதம் 21-ஆம் தேதி, 1964-ஆம் ஆண்டில் இயற்கை எய்தினார்.  
1969: அவரது மரணத்திற்குப் பின் ஐந்து ஆண்டுகள் கழித்து அவரது *பிசிராந்தையார்* நாடகத்திற்காக அவருக்குச் சாகித்ய அகாடமி விருது வழங்கப்பட்டது.  
1990: இவருடைய படைப்புகள் தமிழ் நாடு அரசினால் உடைமையாக்கப்பட்டன.
# பாரதிதாசன்

## திரையுலகில் பாரதிதாசன்

திராவிட இயக்கத் தலைவர்களுள் முதன்முதலாகத் திரைப்படத்துறைக்குள் நுழைந்தவர் பாரதிதாசனே ஆவார். 1937-ஆம் ஆண்டில் திரைப்படத் துறைக்குள் நுழைந்த பாரதிதாசன் தனது இறுதிநாள் வரை அத்துறைக்குக் கதை, திரைக்கதை, உரையாடல், பாடல், படத்தயாரிப்பு எனப் பல வடிவங்களில் தனது பங்களிப்பை வழங்கிக்கொண்டு இருந்தார்.
# பாரதிதாசன்

## திரையுலகில் பாரதிதாசன்

### திரைக்கதை, உரையாடல்

அவ்வகையில் இவர் பின்வரும் படங்களுக்குத் திரைக்கதை, உரையாடல், பாடல் எழுதினார்:  
| 1 | பாலாமணி அல்லது பக்காத்திருடன் | 1937 | - | தி. க. சண்முகம் | - |  |  |
| --- | --- | --- | --- | --- | --- | --- | --- |
| 2 | இராமானுஜர் | 1938 | வ. ராமசாமி | சங்கு சுப்ரமணியம் | - |  |  |
| 3 | கவிகாளமேகம் | 1940 | எல்லிஸ் ஆர். டங்கன் | டி. என். ராஜரத்தினம் | - |  |  |
| 4 | சுலோசனா | 1944 | டி. ஆர். சுந்தரம் | டி. ஆர். சுந்தரம் | மார்டன் தியேட்டர்ஸ் |  |  |
| 5 | ஆயிரம் தலைவாங்கிய அபூர்வ சிந்தாமணி | 1947 | - | பி. எஸ். கோவிந்தன் | - |  |  |
| 6 | பொன்முடி | 1949 | - | பி. வி. நரசிம்மபாரதி | - |  |  |
| 7 | வளையாபதி | 1952 | - | ஜி.முத்துக்கிருட்டிணன் | - |  |  |
| 8 | குமரகுருபரர் | - | - | - | மாடர்ன் தியேட்டர்ஸ் |  |  |
| 8 | பாண்டியன் பரிசு | - | சிவாஜி கணேசன் | பாரதிதாசன் பிக்சர்ஸ் | தொடக்கவிழாவோடு நின்றுவிட்டது |  |  |
| 9 | முரடன்முத்து | - | - | - | பாரதிதாசன் பிக்சர்ஸ் | படமாக உருவாகவில்லை |  |
| 10 | மகாகவி பாரதியார் | - | - | - | பாரதிதாசன் பிக்சர்ஸ் | படமாக உருவாகவில்லை | } |  
இவற்றுள் பாண்டியன் பரிசு, முரடன் முத்து, மகாகவி பாரதியார் ஆகிய படங்களைத் தானே சொந்தமாகத் தயாரிக்கும் முயற்சியில் தனது இறுதிக்காலத்தில் ஈடுபட்டு பல்வேறு இன்னல்களுக்கு ஆளானார்.
# பாரதிதாசன்

## கட்டுரைகள்

பாரதிதாசன் புதுவை முரசு, குடியரசு, குறள் மலர் மற்றும் குயில் ஆகிய இதழ்களில் பல்வேறு காலகட்டங்களில் கட்டுரைகளை எழுதியுள்ளார்.  
| வரிசை எண் | கட்டுரைத் தலைப்பு | வெளியான இதழ் | நாள் |  |
| --- | --- | --- | --- | --- |
| 1 | பெண்களின் சமத்துவம் | விபரம் இல்லை | விபரம் இல்லை |  |
| 2 | கடவுள் ஒன்று | புதுவை முரசு | 22.12.1930 |  |
| 3 | ஜாதிச் சண்டை | புதுவை முரசு | 12.01.1931 |  |
| 4 | குழந்தை இந்தியா | புதுவை முரசு | 19.01.1931 |  |
| 5 | வைர மணிகள் | புதுவை முரசு | 09.02.1931 |  |
| 6 | சனியனை வணங்குவது சரியா | புதுவை முரசு | 16.02.1931 |  |
| 7 | ஊழ் | புதுவை முரசு | 16.02.1931 |  |
| 8 | வெண்ணெய் வாழைதான் | புதுவை முரசு | 16.02.1931 |  |
| 9 | சீர்திருத்தக்காரர்களின் கஷ்டம் | புதுவை முரசு | 09.03.1931 |  |
| 10 | டாக்டர்களுமா சுயமரியாதையை எதிர்க்க வேண்டும்? | புதுவை முரசு | 22.03.1931 |  |
| 11 | துக்கடா | புதுவை முரசு | 30.03.1931 |  |
| 12 | சுயமரியாதைக்காரர்களே தொலைந்து போய்விடுங்கள்! | புதுவை முரசு | 06.04.1931 |  |
| 13 | மானுடம் போற்று! | புதுவை முரசு | 18.05.1931 |  |
| 14 | ஆஸ்திகமே அறிவைக் கெடுத்தது | புதுவை முரசு | 20.07.1931 |  |
| 15 | கடவுள் சிருஷ்டியா? | புதுவை முரசு | 16.11.1931 |  |
| 16 | குழந்தையும் தெய்வமும் கொண்டாடும் இடத்தில் | புதுவை முரசு | 22.02.1932 |  |
| 17 | இனி என்ன செய்யப் போகிறீர்கள்? | புதுவை முரசு | 22.02.1932 |  |
| 18 | சமத்துவம், சகோதரத்துவம், சுத்ந்திரம் | புதுவை முரசு | மார்ச்சு,1932 |  |
| 19 | லெளகிகத்தின் துஷ்டப் பிள்ளை வைதிகம் | புதுவை முரசு | மார்ச்சு, 1932 |  |
| 20 | சேசுநாதர் வருகை | புதுவை முரசு | 21.03.1932 |  |
| 21 | அம்மியும் நகரும் | குடியரசு | 26.03.1933 |  |
| 22 | பரமண்டலத்திலிருக்கும் பரமசிவனுக்கோர் பகிரங்கக் கடிதம் | புதுவை முரசு | மார்ச்சு, 1932 |  |
| 23 | அன்பே சிவம் என்பது ஆத்திகர் கரடி | குடியரசு | 09.04.1933 |  |
| 24 | எழுத்துச் சிக்கனம் | குயில் | 15.05.1948 |  |
| 25 | குள்ளநரியின் குதிப்புக்கு மறுப்பு | குயில் | 15.05.1948 |  |
| 26 | மறைமலை அடிகளார் | குறள் மலர் | 29.09.1950 |  |
| 27 | தமிழன் யார்? | குயில் | 01.06.1958 |  |
| 28 | இவர்களைப் பாருங்கள் | குயில் | 16.06.1959 |  |
| 29 | பாருங்கள் அவர்களை | குயில் | 16.06.1959 |  |
| 30 | அவர்களைப் பாருங்கள் | குயில் | 16.06.1959 |  |
| 31 | ஏழ்மை ஒழியுமா? | குயில் | 02.02.1960 |  |
| 32 | உண்டு என்பார்! இல்லைஎன்பார்! | குயில் | 10.05.1960 |  |
| 33 | பொன்னும் தங்கமும் | குயில் | 02.08.1960 |  |
| 34 | உருசியாவில் திருக்குறள் விளக்கம் | குயில் | 13.09.1960 |  |
| 35 | செங்கோன் தரைச் செலவு தமிழுக்கு வரலாறு உண்டு | குயில் | 04.10.1960 |  |
| 36 | தமிழகத்தில் பஞ்சாயத்து ஆட்சி | குயில் | 04.10.1960 |  |
| 37 | தெய்வமிகழேல் | குயில் | 11.10.1960 |  |
| 38 | கோயில் இல்லா ஊரில் குடியிருக்க வேண்டாம் | குயில் | 18.10.1960 |  |
| 39 | அரிசி சோம்பலை உண்டாக்குமா? | குயில் | 08.11.1960 |  |
| 40 | தமிழன் வெற்றி எங்கிருக்கிறது? | கலைக்கதிர் | 1962 |  |
| 41 | அடி; நொறுக்கிவிடு | விபரம் இல்லை | 15.09.1969 |  |
| 42 | சாதி ஏன்? | குயில் | 10.02.1962 | } |
# பாரதிதாசன்

## மறைவு

பாரதிதாசன் ஏப்ரல் 21, 1964 அன்று காலமானார்.
# பாரதிதாசன்

## பாரதிதாசன் எழுதிய முன்னுரைகள்

1. வள்ளுவர் கண்ட நாடு, மு.த.வேலாயுதனார், சரோஜினி பதிப்பகம் புதுச்சேரி, 1951
# பாரதிதாசன்

## பாரதிதாசன் பற்றிய நூல்கள்

1. புரட்சிக்கவிஞர் பாரதிதாசன், ரஜீத், 1945, மின்னல் பதிப்பகம், புஸ்லி வீதி, புதுச்சேரி.
# குயில்

**குயில்** என்பது பொதுவாக பறவைகளைக் குறிக்கும் சொல். பின்வரும் சொற்கள் குயில் என்பதைக் குறிக்கும்:  
;பறவை
- அக்காக்குயில்
- ஆசியக் குயில்
- இந்தியக் குயில்
- இமயமலைக் குயில்
- இலங்கை கொண்டைக் குயில்
- கரிச்சான் குயில்
- கருங்குயில்
- கருத்த அக்காக் குயில்
- கருப்பு அலகு குயில்
- குள்ள குயில்
- சக்களத்திக் குயில்
- சாதாக் குயில்
- சுடலைக் குயில்
- செங்குயில்
- செம்பருந்து குயில்
- செம்போத்து
- செவ்விறகுக் கொண்டைக் குயில்
- தீங்குயில்
- துருவண்ண மார்பு குயில்
- பெரிய அக்காக் குயில்
- மடகாசுகர் குயில்
- மலுக்கு குயில்
- மலேசியப் பருந்து குயில்
- குயில் (குடும்பம்)
- குயில் (பேரினம்)
- ஆசியக் குயில்  
;பிற
- குயில் (இதழ்)
# குயில் (இதழ்)

**குயில்** கவிதை இலக்கியத்திற்காக வெளிவந்த ஒரு திங்களிதழ் (மாதிகை) ஆகும். புரட்சிக் கவிஞர் பாரதிதாசனால் தொடங்கப்பட்டு வெளிவந்தது. 1947-இல் புதுக்கோட்டையிலிருந்து இவ்விதழ் வெளியிடப்பட்டது. 1948-இல் அப்போதைய சென்னை அரசு குயிலுக்குத் தடைவிதித்தமையால் சிலகாலம் வெளியீடு தடைப்பட்டது. பின்னர் மீண்டும் வார இதழாக வெளிவந்தது. பட்டுக்கோட்டை கல்யாணசுந்தரம் குயில் இதழில் சிலகாலம் பணியாற்றியமை குறிப்பிடத்தக்கதாகும்.  
- தமிழம் இணையத்தில் குயில் இதழ்
# லெபனான்

**லெபனான்** (அராபிய மொழியில்: لبنان லுப்னான்), மத்திய கிழக்கு நாடுகளில் உள்ள மலைப்பாங்கான ஒரு சிறுநாடு. இந்நாட்டின் அரசு ஒப்புதல் பெற்ற பெயர் **லெபனான் குடியரசு** என்பதாகும். நடுநிலக் கடலுக்குக் கிழக்கெல்லையில் உள்ளது. இந்நாட்டின் வடக்கேயும் கிழக்கேயும் சிரியாவும், தெற்கே இசுரேலும் எல்லைகளாகக் கொண்டுள்ளது.  
இந்நாட்டின் பெயர் செமித்திய மொழியில் வெள்ளை என்னும் பொருள்படும் வேராகிய ல்-வ்-ன் என்பதில் இருந்து லுப்னான் அல்லது லெப்னான் என்று பெறப்பட்டது. வெள்ளை என்பது வெண்பனி மூடிய லெபனான் மலையைக் குறிப்பதாகும்.
# இஸ்ரேல்

## பெயர்க் காரணம்

இசுரேலின் நிலம் மற்றும் இசுரேலின் குழந்தைகள் ஆகிய பெயர்கள் வரலாற்று ரீதியாக முறையே விவிலிய இசுரேலிய இராச்சியம் மற்றும் ஒட்டு மொத்த யூத மக்களைக் குறிப்பிடப் பயன்படுத்தப்பட்டுள்ளது. *இசுரேல்* (எபிரேயம்: யிஸ்ரஏல்; செப்துவசிந்தா பண்டைக் கிரேக்கம்: Ἰσραήλ, இஸ்ரேல், "எல் உளதாயிருக்கிறார்/ஆள்கிறார்") என்ற பெயரானது பிதாப்பிதாவான யாக்கோபுவைக் குறிப்பிடுகிறது. எபிரேய வேதாகமத்தின் படி அவர் கடவுளின் தேவதூதனுடன் மல்யுத்தம் செய்து வெற்றி பெற்றதற்குப் பிறகு இப்பெயர் அவருக்குக் கொடுக்கப்பட்டது. ஒட்டு மொத்தமாக *இஸ்ரேல்* என்ற சொல்லைக் குறிப்பிடும் தொடக்க காலத்தில் அறியப்பட்ட தொல்லியல் பொருளானது பண்டைய எகிப்தின் மெனப்தா கல்வெட்டு ஆகும் (இது பொ. ஊ. மு. 13-ஆம் நூற்றாண்டின் பிந்தைய பகுதிக்குக் காலமிடப்படுகிறது).  
பிரித்தானிய கட்டளைப் பகுதிக்குக் (1920–1948) கீழ் இந்த ஒட்டு மொத்த பகுதியும் *பாலத்தீனம்* என்று அறியப்பட்டது. 1948-இல் இந்நாடு நிறுவப்பட்டதைத் தொடர்ந்து இது அலுவல் பூர்வமாக *இஸ்ரேல் அரசு* (எபிரேயம்: מְדִינַת יִשְׂרָאֵל, மெதினாத் யிஸ்ரயேல்; , *தவ்லத் இஸ்ரைல்*) என்ற பெயரைப் பின்பற்றத் தொடங்கியது. *இசுரேல் தேசம்* (எரெட்ஸ் இஸ்ரேல்), *எவெர்* (எபேர் என்ற முன்னோரிடமிருந்து பெறப்பட்டது), *சீயோன்* மற்றும் *யூதேயா* உள்ளிட்ட முன்மொழியப்பட்ட பிற பெயர்கள் பரிசீலிக்கப்பட்டன. ஆனால், அவை நிராகரிக்கப்பட்ட பிறகு இப்பெயர் பின்பற்றப்பட்டது. இசுரேல் என்ற பெயரானது டேவிட் பென்-குரியனால் பரிந்துரைக்கப்பட்டது. 6-3 என்ற வாக்களிப்பின் அடிப்படையில் பின்பற்றப்பட்டது. நிறுவப்பட்டதற்குப் பிறகு தொடக்க வாரங்களில் இந்த அரசின் ஒரு குடிமகனைக் குறிப்பிட *இஸ்ரேலி* என்ற சொல்லை அரசாங்கம் தேர்ந்தெடுத்தது.
# இஸ்ரேல்

## வரலாறு

### வரலாற்றுக்கு முந்தைய காலம்

இசுரேலில் உள்ள வரலாற்றுக்கு முந்தைய உபேய்தியா தளமானது சுமார் 15 இலட்சம் ஆண்டுகளுக்கு முன்னர் தொல்வழக்கான மனிதர்களின் ஓர் இனமானது இருந்ததைக் காட்டுகிறது. ஆப்பிரிக்காவுக்கு வெளியே உடலமைப்பில் நவீன மனிதர்களின் இரண்டாவது மிகப் பழமையான ஆதாரமானது இசுரேலின் மிசுலியா குகையில் இருந்து பெறப்பட்ட ஓர் 2 இலட்சம் ஆண்டுகள் பழமையான புதை படிவமாகும். நூத்துபியப் பண்பாடானது ( 10,000 பொ. ஊ. மு.) நிலையான வாழ்க்கை முறையை அறிமுகப்படுத்தியது. ஆதி ஆப்பிரிக்க-ஆசிய மொழியுடன் இது தொடர்புடையதாக இருந்திருக்கலாம் என்று கருதப்படுகிறது. புதுக்கற்காலப் புரட்சியின் போது இப்பகுதியில் வேளாண்மையின் தொடக்கமானது நகல் ஒரேன் போன்ற தளங்களை ஆதாரமாகக் கொண்டுள்ளது.
# இஸ்ரேல்

## வரலாறு

### வெண்கல மற்றும் இரும்புக் காலங்கள்

"கானான்" மற்றும் "கானானியர்" குறித்த தொடக்க கால குறிப்புகளானவை பண்டைய அண்மைக் கிழக்கு மற்றும் எகிப்திய நூல்களில் ( 2000 பொ. ஊ. மு.) காணப்படுகிறது. இந்த மக்கள் தொகைகளானவை அரசியல் ரீதியாக சுதந்திரமான நகர அரசுகளாக அமைக்கப்பட்டிருந்தன. பிந்தைய வெண்கலக் காலத்தின் (1550–1200 பொ. ஊ. மு.) போது கானானின் பெரும்பாலான பகுதிகள் புது எகிப்திய இராச்சியத்திற்குத் திறை செலுத்தும் அரசுகளாக இருந்தன. பிந்தைய வெண்கலக் காலத்தின் வீழ்ச்சியின் ஒரு விளைவாக கானான் அமைதியின்மையில் மூழ்கியது. இப்பகுதி மீதான எகிப்தின் கட்டுப்பாடானது வீழ்ச்சியடைந்தது. இசுரயேலரின் முன்னோர்களில் இப்பகுதியில் பூர்வீகமாக வாழ்ந்த பண்டைக்கால செமித்திய-மொழி பேசிய மக்களும் உள்ளடங்குவர் என்று எண்ணப்படுகிறது. ஒரு தனித்துவமான ஒரு கடவுள் (பிற கடவுள்களை மறுக்காது ஒரு கடவுளை மட்டும் வழிபடும் முறை) வழிபாடு - மற்றும் பிறகு ஒரு கடவுட் கொள்கை - ஆகியவற்றின் வளர்ச்சி வழியாக கானானிய மக்களிடமிருந்து இசுரேலியர்களும், அவர்களது பண்பாடும் கிளையாகப் பிரிந்தது என நவீன கால தொல்லியல் ஆய்வுகள் பரிந்துரைக்கின்றன. இவர்களின் சமயமானது யாவேயை மையமாகக் கொண்டிருந்ததாக அமைந்திருந்தது. அவர்கள் விவிலிய எபிரேயம் என்று அறியப்படும் எபிரேயத்தின் ஒரு தொல்வழக்கான வடிவத்தைப் பேசினர். இதே நேரம் வாக்கில் பிலிஸ்தினியர்கள் தெற்கு கடற்கரைச் சமவெளியில் குடியமர்ந்தனர்.  
தோரா மற்றும் பழைய ஏற்பாட்டில் விவரிக்கப்பட்டுள்ள திரளான வெளியேற்றமானது அவற்றில் சித்தரிக்கப்பட்டுள்ளதன் படி நடைபெறவில்லை என பெரும்பாலான நவீன அறிஞர்கள் ஒப்புக் கொள்கின்றனர். எனினும், இந்தப் பாரம்பரியங்களின் சில ஆக்கக்கூறுகளானவை வரலாற்று வேரூன்றல்களைக் கொண்டிருந்தன. இசுரேல் மற்றும் யூத இராச்சியங்களின் தொடக்க கால இருப்பு, அவற்றின் விரிவு மற்றும் சக்தி குறித்த கருத்துக்கள் விவாதத்திற்குரியவையாக உள்ளன. இசுரேலின் ஐக்கிய இராச்சியம் என ஒன்று இருந்ததா என்பது தெளிவாகத் தெரியாத அதே வேளையில் வாக்கில் வடக்கு இசுரேல் இராச்சியம் மற்றும் வாக்கில் யூத அரசு ஆகியவை இருந்தது என வரலாற்றாளர்களும், தொல்லியலாளர்களும் ஒப்புக் கொள்கின்றனர். இந்த இரண்டில் இசுரேல் இராச்சியமானது அதிக செழிப்புடையதாக இருந்தது என குறிப்பிடப்படுகிறது. சீக்கிரமே ஒரு பிராந்திய சக்தியாக இது வளர்ச்சியடைந்தது. இதன் தலைநகரம் சமாரியாவில் அமைந்திருந்தது. ஒம்ரிய அரசமரபின் ஆட்சிக் காலத்தின் போது இது சமாரியா, கலிலேயா, மேல் யோர்தான் பள்ளத்தாக்கு, சரோன் சமவெளி மற்றும் தெற்கு யோர்தானின் பெரும் பகுதிகளைக் கட்டுப்பாட்டில் வைத்திருந்தது. எருசேலத்தில் அதன் தலைநகரைக் கொண்டு தாவீதிய அரசமரபால் ஆளப்பட்ட யூத இராச்சியமானது முதலில் புது அசிரியப் பேரரசின் ஒரு துணை அரசாகவும், பிறகு புது பாபிலோனியப் பேரரசின் துணை அரசாகவும் உருவானது. இரண்டாம் இரும்புக் காலத்தில் இப்பகுதியின் மக்கள் தொகையானது சுமார் நான்கு இலட்சமாக இருந்தது என மதிப்பிடப்பட்டுள்ளது. பொ. ஊ. மு. 587/6-இல் யூதாவில் ஒரு கிளர்ச்சியைத் தொடர்ந்து மன்னர் இரண்டாம் நெபுகாத்னேசர் எருசலேம் மற்றும் சாலமோனின் கோயிலை முற்றுகையிட்டு அழித்தார். இராச்சியத்தைக் கலைத்தார். யூத மேல் வகுப்பினரில் பெரும்பாலானவர்களைப் பாபிலோனுக்கு நாடு கடத்தினார்.
# இஸ்ரேல்

## வரலாறு

### செவ்வியல் பண்டைக் காலம்

பொ. ஊ. மு. 539-இல் பாபிலோனைக் கைப்பற்றியதற்குப் பிறகு அகாமனிசியப் பேரரசைத் தோற்றுவித்தவரான சைரசு வெளியேற்றப்பட்ட யூத மக்கள் மீண்டும் திரும்பி வருவதற்கு அனுமதியளித்த ஒரு பொது அறிவிப்பை வெளியிட்டார். -இல் இரண்டாம் கோயில் கட்டி முடிக்கப்பட்டது. பொ. ஊ. மு. 332-இல் அகாமனிசியப் பேரரசுக்கு எதிரான தன்னுடைய படையெடுப்பின் ஒரு பகுதியாக இப்பகுதியை அலெக்சாந்தர் வென்றார். அவரது இறப்பிற்குப் பிறகு கோயேல்-சிரியாவின் பகுதியாக தாலமி மற்றும் செலூக்கியப் பேரரசுகளால் இப்பகுதியானது கட்டுப்படுத்தப்பட்டது. தொடர்ந்து வந்த நூற்றாண்டுகளின் போக்கில் இப்பகுதி எலனியமயமாக்கப்பட்டது பண்பாட்டுப் பதற்றங்களுக்கு வழி வகுத்தது. நான்காம் அந்தியோச்சுசுவின் ஆட்சிக் காலத்தின் போது இந்த பதற்றங்களானவை உச்ச நிலையை அடைந்து பொ. ஊ. மு. 167-ஆம் ஆண்டின் மக்காபிய கிளர்ச்சிக்கு வழி வகுத்தன. பொது மக்களிடையே அமைதியின்மையானது செலூக்கிய ஆட்சியைப் பலவீனமடையச் செய்தது. இரண்டாம் நூற்றாண்டின் பிற்பகுதியில் யூதேயாவின் பகுதியளவு-சுயாட்சியுடைய அசுமோனிய இராச்சியமானது வளர்ச்சியடைந்தது. இது இறுதியாக முழு சுதந்திரத்தைப் பெற்றது. அண்டைப் பகுதிகளுக்குள் விரிவடைந்தது.  
பார்த்தவாறு அமைந்திருக்கும் மசாடா கோட்டை. முதலாம்-நூற்றாண்டு உரோமானிய முற்றுகை இங்கு நடத்தப்பட்டது.]]
பொ. ஊ. மு. 63-ஆம் ஆண்டில் உரோமைக் குடியரசு இப்பகுதி மீது படையெடுத்தது. முதலில் சிரியாவின் கட்டுப்பாட்டைப் பெற்றது. பிறகு அசுமோனிய உள்நாட்டுப் போரில் தலையிட்டது. உரோம ஆதரவு மற்றும் பார்த்திய ஆதரவுப் பிரிவினருக்கு இடையே யூதேயாவில் நடைபெற்ற பிரச்சனைகளானவை உரோமிடம் அடிபணிந்த ஓர் அரசமரபைச் சேர்ந்தவராக முதலாம் ஏரோது பதவியில் அமர்த்தப்படுவதற்கு வழி வகுத்தது. பொ. ஊ. மு. 6-ஆம் ஆண்டில் யூதேயா எனும் உரோமை மாகாணமாக இப்பகுதி இணைக்கப்பட்டது. உரோமானிய ஆட்சியுடனான பதற்றங்களானவை ஒரு தொடர்ச்சியான யூத-உரோமைப் போர்களுக்கு வழி வகுத்தன. பரவலான அழிவுக்கு இவை காரணமாயின. முதலாம் யூத-உரோமைப் போரானது (பொ. ஊ. 66 - 73) எருசலேம் மற்றும் இரண்டாம் கோயில் அழிக்கப்படுவதில் முடிவடைந்தது. மக்கள் தொகையில் ஒரு குறிப்பிடத்தக்க அளவினர் கொல்லப்படுவதற்கு அல்லது இடம் பெயருவதற்குக் காரணமானது.  
பார் கோக்பா கிளர்ச்சி (பொ. ஊ. 132 – 136) என்று அறியப்படும் இரண்டாவது கிளர்ச்சியானது ஒரு சுதந்திர அரசை அமைக்க யூதர்களுக்கு தொடக்கத்தில் அனுமதியளித்தது. ஆனால், உரோமானியர்கள் இந்த கிளர்ச்சியை மிருகத்தனமாக நொறுக்கினர். யூதேயாவின் கிராமப்புறப் பகுதிகள் அழிவுக்குட்படுத்தப்பட்டு மக்கள் தொகை குறைவுக்கு உள்ளாயின. எருசலேமானது ஓர் உரோமானிய குடியேற்றமாக (அயேலியா கேப்பித்தோலினா) மீண்டும் கட்டமைக்கப்பட்டது. யூதேயா மாகாணமானது சிரியா பாலத்தீனா என பெயர் மாற்றப்பட்டது. எருசலேமைச் சுற்றியிருந்த மாவட்டங்களிலிருந்து யூதர்கள் வெளியேற்றப்பட்டனர். இருந்த போதிலும் ஒரு தொடர்ச்சியான சிறிய யூத இருப்பானது அப்பகுதியில் இருந்தது. கலிலேயா இதன் சமய மையமாக உருவானது.
# இஸ்ரேல்

## வரலாறு

### பிந்தைய பண்டைக் காலமும், நடுக் காலமும்

கான்சுடன்டைன் கிறித்தவ சமயத்தைத் தழுவி ஊக்குவித்தது மற்றும் முதலாம் தியோதோசியசு கிறித்தவத்தை உரோமைப் பேரரசின் சமயமாக ஆக்கியதுடன் பொ. ஊ. நான்காம் நூற்றாண்டில் உரோமானிய பல கடவுள் வழிபாட்டு முறையை தொடக்க காலக் கிறித்தவமானது இடமாற்றம் செய்தது. யூதர்கள் மற்றும் யூத சமயத்திற்கு எதிரான தொடர்ச்சியான சட்டங்கள் இயற்றப்பட்டன. திருச்சபையும், அது சார்ந்த அமைப்புகளும் யூதர்களுக்கு எதிராகச் செயல்பட்டன என குறிப்பிடப்படுகிறது. பல யூதர்கள் செல்வச் செழிப்பிலிருந்த அயல்நாட்டு யூத சமூகங்களுடன் இணைய இப்பகுதியை விட்டு வெளியேறி விட்டனர். அதே நேரத்தில், உள்நாட்டு அளவில் கிறித்தவர்கள் இப்பகுதிக்குப் புலம் பெயர்ந்ததும், உள்நாட்டு அளவில் கிறித்தவ சமயத்துக்கு மத மாற்றங்களும் இப்பகுதியில் நடைபெற்றன. ஐந்தாம் நூற்றாண்டின் நடுப்பகுதி வாக்கில் கிறித்தவர்கள் பெரும்பான்மையினராக இப்பகுதியில் திகழ்ந்தனர். ஐந்தாம் நூற்றாண்டின் முடிவை நோக்கி சமாரிய கிளர்ச்சிகள் வெடித்தன. ஆறாம் நூற்றாண்டின் பிற்பகுதி வரை இவை தொடர்ந்தன. சமாரிய மக்கள் தொகையில் ஒரு பெரும் குறைவுக்கு இது காரணமானது. சாசானியர் எருசலேமை வென்றதற்குப் (614) பிறகு மற்றும் பொ. ஊ. 614-இல் எராக்கிளியசுக்கு எதிரான சிறிது காலமே நீடித்திருந்த யூத கிளர்ச்சிக்குப் பிறகு 628-இல் இப்பகுதியின் கட்டுப்பாட்டை பைசாந்தியப் பேரரசானது மீண்டும் பெற்றது.  
பொ. ஊ. 634-641 இல் ராசிதீன் கலீபகம் லெவண்டை வென்றது. எருசலேமுக்குள் யூதர்கள் நுழைவதற்கு கிறித்தவர்கள் விதித்திருந்த தடையை கலீபா உமறு நீக்கினார். யூதர்களை அங்கே வழிபட அனுமதித்தார். அடுத்த ஆறு நூற்றாண்டுகளில் இப்பகுதியின் கட்டுப்பாடானது உமய்யா, அப்பாசிய, மற்றும் பாத்திமிய கலீபகங்களுக்கு இடையில் கை மாற்றப்பட்டது. இறுதியாக செல்யூக் மற்றும் அயூப்பிய அரசமரபுகள் கட்டுப்பாட்டைக் கொண்டிருந்தன. தொடர்ந்து வந்த பல நூற்றாண்டுகளின் போது இப்பகுதியின் மக்கள் தொகையானது பெருமளவு குறைந்தது. உரோமானிய மற்றும் பைசாந்திய காலங்களின் போது 10 இலட்சம் என்று மதிப்பிடப்பட்டிருந்த அளவிலிருந்து தொடக்க கால உதுமானிய காலம் வாக்கில் சுமார் மூன்று இலட்சமாகக் குறைந்தது. இப்பகுதியில் சீராக அரேபியமயமாக்கம் மற்றும் இசுலாமியமயமாக்கம் நடைபெற்றது. 11-ஆம் நூற்றாண்டின் முடிவானது சிலுவைப் போர்களை கொண்டு வந்தது. முசுலிம் கட்டுப்பாட்டிலிருந்து எருசலேமையும், திருநாட்டையும் பறித்து சிலுவைப் போர் அரசுகளை நிறுவும் எண்ணங்களைக் கொண்டிருந்த, திருத்தந்தையால் அனுமதிக்கப்பட்ட கிறித்தவ சிலுவைப் போர் வீரர்களின் ஊடுருவல்கள் இவையாகும். 1291-இல் எகிப்தின் மம்லூக் சுல்தான்களால் முசுலிம் ஆட்சி முழுவதுமாக மீண்டும் அமைக்கப்படுவதற்கு முன்னர் அயூப்பியர்கள் சிலுவைப் போர் வீரர்களை வெளியேற்றினர்.
# இஸ்ரேல்

## புவியியல்

வளமான பிறை பிரதேசத்தின் லெவண்ட் பகுதியில் இசுரேல் அமைந்துள்ளது. நடு நிலக் கடலின் கிழக்கு முடிவில் அமைந்துள்ள இது, வடக்கே லெபனான், வடகிழக்கே சிரியா, கிழக்கே யோர்தான் மற்றும் மேற்குக் கரை, மற்றும் தென் மேற்கே எகிப்து மற்றும் காசாக்கரை ஆகியவற்றை எல்லைகளாகக் கொண்டுள்ளது. இது 29° மற்றும் 34° வடக்கு அட்சரேகை, 34° மற்றும் 36° கிழக்கு தீர்க்க ரேகைகளுக்கு இடையில் அமைந்துள்ளது.  
இசுரேலின் இறையாண்மையுள்ள நிலப்பரப்பு தோராயமாக 20,770 சதுர கிலோ மீட்டர்களாகும். இது 1949-ஆம் ஆண்டின் அமைதி ஒப்பந்தங்களின எல்லைக் கோடுகளின் படியான அளவீடாகும். 1967-ஆம் ஆண்டின் ஆறு நாள் போரின் போது இசுரேல் கைப்பற்றிய அனைத்து நிலப்பரப்புகளையும் இந்த அளவீடு புறந்தள்ளியுள்ளது. இதன் மொத்த நிலப்பரப்பில் 2% நீராகும். எனினும், இசுரேல் மிகவும் குறுகலான நாடாக இருப்பதால் நடு நிலக்கடலில் இந்நாட்டின் பொருளாதாரத் தனியுரிமைப் பகுதியானது இந்நாட்டின் நிலப் பரப்பளவைப் போல இரு மடங்காக உள்ளது. இந்நாடு இதன் மிக அகலமான இடத்தில் 100 கிலோ மீட்டர் அகலத்துடனும், வடக்கிலிருந்து தெற்காக 400 கிலோமீட்டர் நீளத்துடனும் உள்ளது. இசுரேலிய சட்டத்தின் படி கிழக்கு எருசலேம் மற்றும் கோலான் குன்றுகள் ஆகியவற்றை உள்ளடக்கிய மொத்த நிலப்பரப்பானது 22,072 சதுர கிலோ மீட்டர்களாகும். மேற்குக் கரையின் இராணுவத்தின் கட்டுப்பாட்டிலுள்ள மற்றும் பாலத்தீன நிர்வாகத்தின் கீழ் பகுதியளவு உள்ள நிலப்பரப்பு ஆகியவற்றை உள்ளடக்கிய இசுரேலிய கட்டுப்பாட்டின் கீழ் உள்ள மொத்த நிலப்பரப்பானது 27,799 சதுர கிலோ மீட்டர்கள் ஆகும்.  
சிறிய அளவுடையதாக இருந்தாலும் வேறுபட்ட புவியியல் அம்சங்களுக்குத் தாயகமாக இசுரேல் உள்ளது. தெற்கே நெகேவ் பாலைவனம் முதல் உள்நிலத்தின் வளமான செசுரீல் பள்ளத்தாக்கு வரையிலும், கலிலேயா, கார்மேல் மலைத் தொடர்களிலிருந்து வடக்கே கோலான் வரையிலும் வேறுபட்டு காணப்படுகிறது. நடுநிலக் கடலின் கடற்கரையில் அமைந்துள்ள இசுரேலின் கடற்கரைச் சமவெளியானது இந்த நாட்டின் மக்கள் தொகையில் பெரும்பாலானோருக்குத் தாயகமாக உள்ளது. நடு உயர் நிலங்களுக்குக் கிழக்கே யோர்தான் பிளவுப் பள்ளத்தாக்கானது அமைந்துள்ளது. 6,500 கிலோமீட்டர் நீளமுடைய பெரும் பிளவுப் பள்ளத்தாக்கின் ஒரு சிறிய பகுதி இதுவாகும். யோர்தான் ஆறானது யோர்தான் பிளவுப் பள்ளத்தாக்கின் நெடுகில் ஓடுகிறது. இது எர்மோன் மலையிலிருந்து குலா பள்ளத்தாக்கு வழியாக, கலிலேயக் கடலிலிருந்து சாக்கடலுக்கு ஓடுகிறது. உலகின் வறண்ட நிலப்பரப்பில் அமைந்துள்ள மிகத் தாழ்ந்த புள்ளி சாக்கடல் ஆகும். மேற்கொண்டு தெற்கே அரபா பகுதி அமைந்துள்ளது. செங்கடலின் ஒரு பகுதியான எய்லத்து வளைகுடாவில் இப்பகுதி முடிவடைகிறது. மக்தேசு அல்லது "வட்டு வடிவ அரிப்பு மலைப் பக்கப் பகுதி" ஆகியவை நெகேவ் மற்றும் சினாய் தீபகற்பத்தில் மட்டுமே காணப்படும் தனித்துவமானவையாகும். இதில் மிகப் பெரியதாக மக்தேசு ரமோன் 38 கிலோ மீட்டர் நீளத்துடன் அமைந்துள்ளது. நடு நிலக் கடல் வடிநிலத்தில் உள்ள நாடுகளில் ஒரு சதுர மீட்டருக்கு மிக அதிக எண்ணிக்கையிலான தாவர இனங்களைக் கொண்டுள்ள நாடாக இசுரேல் உள்ளது. இந்நாடு நான்கு நில சூழ்நிலைப் பகுதிகளைக் கொண்டுள்ளது. அவை கிழக்கு நடுநில பசுமை மாறா ஊசியிலை-பாலைவன-அகண்ட இலைக் காடுகள், தெற்கு அனத்தோலிய மலைப்பகுதிசார் ஊசியிலை மற்றும் இலையுதிர் காடுகள், அரேபியப் பாலைவனம் மற்றும் மெசொப்பொத்தேமியப் புதர் பாலைவனம் ஆகியவையாகும். 2016-ஆம் ஆண்டில் காடுகளானவை இந்நாட்டின் 8.5% நிலப்பரப்பை ஆக்கிரமித்திருந்தன. 1948-இல் 2% என்பதிலிருந்து இது ஓர் அதிகரிப்பாகும். யூத தேசிய நிதியத்தால் நடத்தப்பட்ட ஒரு பெருமளவு காடு வளர்க்கும் திட்டத்தின் விளைவு இதுவாகும்.
# இஸ்ரேல்

## இசுரேலின் நில நாட்டு அமைப்பு

நகரில் ஒரு கரை]]
# இஸ்ரேல்

## இசுரேலின் நில நாட்டு அமைப்பு

### மாநகரப் பரப்பளவுகள்

2004 இசுரேல் புள்ளியியல் மையத்தின் கணக்கெடுப்பின் படி டெல் அவீவ் (மக்கள் தொகை 2,933,300), ஹைஃபா (மக்கள் தொகை 980,600), பீர்ஷெபா (மக்கள் தொகை 511,700) ஆகிய மூன்று மாநகரங்கள் இசுரேலில் உள்ளன. ஜெரூசலெமும் இசுரேலின் மாநகரங்களில் சேர்த்துக் கொள்ளலாம், ஆனால் இந்நகரத்தின் எல்லைகள் உறழ்வு பட்டுள்ளது காரணமாக சரியாக மக்கள் தொகையை கணக்கெடுக்கமுடியாது. 2005 கணக்கெடுப்பின் படி அரசின் படி ஜெரூசலெம் மக்கள் தொகை 706,368 ஆகும். சில வேளைகளில் அரபு முஸ்லிம் மக்கள் பெரும்பான்மையான நாசரேத்தும் மாநகரமாக குறிப்பிட்டுள்ளது. .
# இஸ்ரேல்

## இசுரேலின் நில நாட்டு அமைப்பு

### சட்ட மன்றம்

இசுரேலின் ஆட்சி ஒரேயொரு சட்டமன்றத்தின் அடிப்படையில் நிகழுகின்றது. இசுரேலின் நாடாளும் சட்டமன்றத்திற்கு கெனெசெட் (**Knesset** ஃஈபுரு மொழியில் כנסת = கூட்டம், மன்றம், assembly) என்று பெயர். இதில் 120 கெனெசெட் உறுப்பினர்கள் (நாடாளுமன்ற உறுப்பினர்கள்) உண்டு.
# இஸ்ரேல்

## இசுரேலின் நில நாட்டு அமைப்பு

### ஆட்சி செலுத்துவோர்

இசுரேலியக் குடியரசுத் தலைவர் நாட்டின் தலைவர் எனினும் அதிக ஆட்சிப்பொறுப்புகளும் ஆணை மற்றும் கட்டளை இடும் உரிமையும் அற்றவர். தேர்தலில் பெரும்பான்மை வெற்றி பெற்ற கட்சியின் தலைவரை தலைமை அமைச்சராய் தேர்ந்தெடுப்பது குடியரசுத் தலைவரின் முக்கியப் பொறுப்புகளில் ஒன்று. நாட்டை நடத்தும் பொறுப்பும் அதிகாரமும் தலைமை அமைச்சரைச் சேர்ந்தது. தலைமை அமைச்சர் தன் அமைச்சர் குழுவைக்கொண்டு நாட்டை நடத்துவார்.
# இஸ்ரேல்

## மக்கள்

### மக்கள் வகைப்பாடு

இசுரேலின் நடுவண் புள்ளியியல் துறையின் மே 2006 ஆம் ஆண்டின் கணக்குப்படி இசுரேலில் 7 மில்லியன் உள்ளனர். அவற்றில் 77% மக்கள் யூதர்கள், 18.5% அராபியர்கள், 4.3% மற்ற இனத்தவர்.. யூதர்களில் 68% மக்கள் இசுரேலில் பிறந்தவர்கள் (இவர்களை சபரா என்பர்), அல்லது ஐரோப்பாவில் இருந்து குடியேறியவர் (இவர்கள் ஓலிம் எனப்படுபவர்), 22% மக்கள் ஐரோப்பாவில் இருந்தும் அமெரிக்காவில் இருந்தும் வந்து குடியேறியவர், 10% ஆசியா-ஆப்பிரிக்காவில் இருந்து வந்து குடியேறியவர்.
# இஸ்ரேல்

## குறிப்பு

=
# நேர்மையான பணியாள் உவமை

**நேர்மையான பணியாள்** இயேசு தனது போதனைகளின் போது கூறிய ஓர் உவமானக் கதையாகும். இது மத்தேயு, மாற்கு, லூக்கா நற்செய்திகளில் எழுதப்பட்டுள்ளது. மேலும் இது விவிலிய நூல் அல்லாத தோமஸ் நற்செய்தியிலும் காணப்படுகிறது. , , மற்றும் தோமஸ் 21 இலும் இவ்வுவமையை வாசிக்கலாம்.
# நேர்மையான பணியாள் உவமை

## உவமை

ஒருவர் நெடு பயணம் ஒன்று செல்லும் போது தம் வீட்டு வேலையாள்களுக்கு வேளாவேளை உணவு பரிமாறப் பணியாள் ஒருவரை அமர்த்திச் சென்றார். தலைவர் திரும்பி வரும்போது தம் பணியைச் செய்துகொண்டிருப்பவரே அறிவாளியாவான். அவன் பேறு பெற்றவன். ஏனெனில் தலைவர் அவனை தம் சொத்துக்கெல்லாம் அதிகாரியாக பணிப்பார்.  
அப்பணியாள் பொல்லாதவனாய் இருந்தால், தன் தலைவர் வரக் காலந் தாழ்த்துவார் எனத் தன் உள்ளத்தில் எண்ணி தன் உடன் பணியாளரை அடிக்கவும் குடிகாரருடன் உண்ணவும் குடிக்கவும் தொடங்குவான். அப்பணியாள் எதிர்பாராத நாளில், அறியாத நேரத்தில் அவனுடைய தலைவர் வருவார். அவர் அவனைக் கண்டந்துண்டமாய் வெட்டி வெளி வேடக்காரருக்கு உரிய இடத்திற்குத் தள்ளுவார். அங்கே அழுகையும் அங்கலாய்ப்பும் இருக்கும்.
# நேர்மையான பணியாள் உவமை

## பொருள்

இவ்வுவமை இயேசுவின் இரண்டாவது வருகயை குறிக்கிறது. இயேசு கூறியவற்றை அவர் திரும்ப வரும் போது செய்துகொண்டிருபோரே அறிவாளிகளாவார்கள் என்பது பொருளாகும். இதனை மரணம் வரு முன்னர் இயேசு கூறிய போதனைகளை பின்பற்ற வேண்டும் என்ற பொருளிலும் கொள்ளலாம். மனித குமாரன் (இயேசு) வரும் நேரத்தை அறியாத படியால் விழித்திருங்கள் (அவது போதனைப் படி நடவுங்கள்) என்பது இவ்வுவமையின் அடிப்படையாகும்.
# செம்மறியாடுகளும் வெள்ளாடுகளும் உவமை

**செம்மறியாடுகளும் வெள்ளாடுகளும்** இயேசு தனது போதனைகளின் போது கூறிய உவமான கதையாகும். இதில் உலகின் கடைசி நாள் பற்றி இயேசு கூறுகின்றார். இது சிறிய உவமையாக இருந்தாலும் ஒரு நீண்ட பின்னுரையை இயேசு கூறுகின்றார். இது இல் காணப்படுகிறது.
# செம்மறியாடுகளும் வெள்ளாடுகளும் உவமை

## உவமை

ஓர் ஆயர் தமது மந்தையில் செம்றியாடுகளும் வெள்ளாடுகளும் கலந்து போயிருப்பதைக் கண்டு. மாலைவேளயில் மந்தையை தன்முன் கூட்டி செம்மறியாடுகளையும் வெள்ளாடுகளையும் வெவ்வேறாகப் பிரித்துச் செம்மறியாடுகளை வலப்பக்கத்திலும் வெள்ளாடுகளை இடப்பக்கத்திலும் நிறுத்தினார்.
# செம்மறியாடுகளும் வெள்ளாடுகளும் உவமை

## பொருள்

செம்மறியாடுகள் நீதிமான்களாவார்கள் வெள்ளாடுகள் பாவிகளாவர்கள். ஆயர் ஆடுகளை பிரித்தது போல ,உலக முடிவில் இயேசு திரும்ப வந்து நீதிமான்களை தீயவரிடமிருந்து பிரிப்பார் எனபது இதன் பொருளாகும். வலை உவமையுடன் ஒத்த பொருளைக் கொண்டுள்ளது. தெளிவான பொருள் பின்னுரையில் காண்க.